ช้างป่าเกเร เตะหน้าผู้หญิง กระทืบผัวขาหัก ย่องมาขณะไปกรีดยาง 
ช้างป่าที่บึงกาฬ ย่องมาในความมืด ทำร้ายสองผัวเมียที่เข้าไปกรีดยาง เตะหน้าเมียล้ม ผัวเข้าไปจะช่วยแต่สะดุดหัวคะมำ เลยถูกช้างเหยียบขาหัก ยังดีที่ไม่กระทืบซ้ำ หันเดินกลับเข้าป่าไปเอง    ,เช้าวันที่ 21 มี.ค. 61 พ.ต.ท.พงษ์เดช คำกอง สว.(สอบสวน) สภ.โสกก่าม รับแจ้งจากศูนย์วิทยุ 191 ว่ามีเหตุช้างป่าทำร้ายชาวบ้านที่ไปกรีดยางพารา ที่บ้านโนนสำราญ หมู่ 7 ตำบลโสกก่าม อำเภอเซกา จังหวัดบึงกาฬ มีผู้ได้รับบาดเจ็บ 2 ราย จึงประสาน นพ.ศานติ กฤติยานิตย์สกุล แพทย์เวร รพ.บึงโขงหลง และกู้ภัยสว่างศิวิไล จุดโสกก่าม รุดไปช่วยเหลือผู้บาดเจ็บ,ที่เกิดเหตุเป็นสวนยางพาราห่างจากหมู่บ้านประมาณ 1 กิโลเมตร เจ้าหน้าที่พบนายคัตกรณ์ โครตชมพู อายุ 41 ปี นอนร้องโอดโอยด้วยความเจ็บปวด สภาพบาดเจ็บขาข้างขวาหักทั้งท่อนบนและท่อนล่าง จึงปฐมพยาบาลเบื้องต้นและรีบนำส่ง รพ.บึงโขงหลง ส่วนภรรยาที่เป็นเจ้าของสวนยาง ชื่อนางดาวรรณ ศิริสม อายุ 40 ปี อยู่บ้านเลขที่ 134 หมู่ 7 บ้านโนนสำราญ ตำบลโสกก่าม อำเภอเซกา ได้รับบาดเจ็บที่บริเวณศีรษะ ข้างใบหูขวามีแผลฉีกขาด มีอาการสะลึมสะลือ น้องชายที่อยู่ใกล้เคียงมาช่วยเหลือ และนำส่ง รพ.ไปก่อนหน้านี้,ต่อมา ผู้สื่อข่าวเดินทางไปที่ รพ.บึงโขงหลง เพื่อสอบถามเหตุการณ์ที่เกิดขึ้นกับนายคัตกรณ์ ผู้บาดเจ็บ เล่าว่า ช่วงสักประมาณตี 4 ตนเองได้ออกไปกรีดยางกับภรรยาตามปกติ โดยจะพยามกรีดยางอยู่ใกล้ๆ กันเพียง 4-5 เมตรเพื่อจะได้ระมัดระวังช่วยกัน แต่จู่ๆ ไม่รู้ว่าช้างป่ามาตอนไหน พอเงยหน้าขึ้นมาโคมไฟส่องไปเห็นช้างยืนอยู่หลังภรรยา ตนจึงตะโกนบอกให้วิ่งหนี แต่ก็ไม่ทันแล้วช้างเตะไปที่หน้าของภรรยา ภรรยาก็ร้องให้ช่วย ตนวิ่งเข้าไปจะช่วย แต่สะดุดล้มช้างหันกลับมาเล่นงานตนโดยเหยียบไปที่ขาข้างขวาจนหัก จากนั้นช้างก็เดินหนีไป แต่ยังคงเดินวนเวียนอยู่ในสวนยางพารา พอทราบว่าภรรยาสลบไปแล้วจึงเรียกให้น้องชายซึ่งกรีดยางที่สวนใกล้ๆ กันราว 100 เมตรให้มาช่วยเหลือ ,ขณะที่นายธันวา ศิริสม อายุ 38 ปี น้องชายของนางดาวรรณ เล่าว่า เหตุเกิดประมาณ 04.30 น. ตนขี่มอเตอร์ไซค์มาถึงสวนยางซึ่งห่างจากจุดเกิดเหตุราว 100 เมตร แล้วดับเครื่องได้ประมาณ 5 นาที ก็ได้ยินเสียงพี่สาวตะโกนร้องขอความช่วยเหลือ นึกในใจแล้วว่าพี่ต้องถูกช้างทำร้ายแน่นอน จึงรีบวิ่งไปที่สวนพบพี่สาวนอนสะลึมสะลืออยู่ จึงพาไปขึ้นรถซาเล้งพ่วงข้าง แล้วรีบขับออกมาจากสวน บอกพี่เขยว่าจะตามคนให้มาช่วย ถึงปากทางพบเพื่อนบ้านจึงขอความช่วยเหลือให้ไปช่วยพี่เขยอีกคนที่อยู่ในสวนยาง และรีบพาตัวพี่สาวส่ง รพ.บึงโขงหลง พร้อมโทรแจ้งตำรวจทาง 191 ซึ่งต้องรอถึง 6 โมงเช้าจึงเข้าไปช่วยเหลือได้ ล่าสุดผู้บาดเจ็บทั้ง 2 ถูกนำตัวส่งรักษาต่อที่ รพ.บึงกาฬแล้ว
ช้างป่าที่บึงกาฬ ย่องมาในความมืด ทำร้ายสองผัวเมียที่เข้าไปกรีดยาง เตะหน้าเมียล้ม ผัวเข้าไปจะช่วยแต่สะดุดหัวคะมำ เลยถูกช้างเหยียบขาหัก ยังดีที่ไม่กระทืบซ้ำ หันเดินกลับเข้าป่าไปเอง  
ช้างป่า,ช้างเกเร,ช้างเตะหน้า,ช้างกระทืบ,บึงกาฬ,ข่าวทั่วไป